Malakka

mini|Det bor mange kinesere i Malakka
mini|Christ Church i Malakka på Den røde plass
Malakka, Melaka (malayisk) eller Malacca (engelsk) er en delstat i Malaysia. Den ligger på Malakkahalvøya. Delstaten har navn etter Malakka by, som er delstatshovedstad.

Geografi
Malakka ligger på vestkysten av Malakkahalvøya ved Malakkastredet, ca. 200 km nordvest for Singapore. Disse farvannene har i lange tider vært hovedferdselsåren for handelen mellom Kina og India. 

Befolkning
Delstaten Malakka hadde i 2011 et folketall på . Den historiske byen Malakka hadde ved folketellingen i 2010 et innbyggertall på .Key Summary Statistics For Local Authority Areas, Malaysia 2010   , Department of Statistics, Malaysia, s. 1. 

Malakka har en multietnisk befolkning der 65,8 % av delstatens innbyggere er malayer, 26,4 % kinesere og 6,2 % indere. 4,2 % av innbyggerne er statsborgere i andre land.«Fact & Number»  , Portal Rasmi, Kerajaan Negeri Melaka.

Malayisk er offisielt språk i delstaten, men det tales også engelsk, kinesisk og tamilsk.«Tourist Information» , Portal Rasmi, Kerajaan Negeri Melaka.

Historie
Malakka ble grunnlagt av kinesere som stasjon for krydderhandelen (særlig med pepper) med Molukkene. Den utviklet seg raskt til en blomstrende handelshavn der blant annet arabere og indere og kinesere samhandlet. Frem til 1400-tallet var byen nærmest en kinesisk handelskoloni. Deretter var byen sete for en malayisk sultan. Den første sultan var hindu, men gikk over til islam i 1414. Dette året regnes gjerne som begynnelsen av islams fremmarsj i Sørøstasia. 

I 1511 erobret portugiseren Afonso de Albuquerque byen og fordrev sultanen. Fra 1511 til 1641 stod Malakka under portugisisk, og så (med noen avbrudd) nederlandsk kontroll. Så overtok britene, som regjerte frem til Malayas uavhengighet i 1957. Under britene var Malakka en del av kolonien Straits Settlements, som også omfattet Singapore og Penang.

Politikk
Det formelle delstatsoverhodet har tittelen Yang di-Pertua Negeri (tidligere: guvernør) og utpekes fra føderalt hold.

Delstaten har en folkevalgt forsamling på 28 representanter.«State Legislative Assembly» , Portal Rasmi, Kerajaan Negeri Melaka. Den utøvende makt ledes av en regjering med en førsteminister utgått fra delstatsforsamlingen.«Chief Minister Of Melaka»   , Portal Rasmi, Kerajaan Negeri Melaka.

Administrativ inndeling
Delstaten er inndelt i tre distrikter: Melaka Tengah, Alor Gajah og Jasin.

Samferdsel

North-South Expressway går gjennom delstaten og forbinder den med Malaysias hovedstad Kuala Lumpur, en og en halv times kjøring unna. Det tar tre timer å kjøre til Singapore.«Melaka Map» , Portal Rasmi, Kerajaan Negeri Melaka.

Malakka internasjonale lufthavn ligger ved byen Batu Berendam, ni kilometer fra Melakka by. Det er fergeforbindelse til Dumai i Indonesia.«Transportation» , Portal Rasmi, Kerajaan Negeri Melaka.

Referanser

 Eksterne lenker 



Kategori:Stater og territorier etablert i 1948
Kategori:1948 i Asia